**คณะสัตวแพทยศาสตร์ มข. ให้การต้อนรับนักศึกษาสัตวแพทย์จาก Hajee Mohammad Danesh Science and Technology University (HSTU ) ประเทศบังคลาเทศ**

เมื่อช่วงเช้าวันจันทร์ที่ 18 พฤศจิกายน 2562 ที่ผ่านมา เวลา 08.30 น. ณ ห้องประชุมวิฬาร์ ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น นำโดย  **รศ.น.สพ.ดร.ชูชาติ กมลเลิศ** คณบดี พร้อมด้วยผู้บริหารและเจ้าหน้าที่ได้ให้การต้อนรับนักศึกษาแลกเปลี่ยนซึ่งเป็นนักศึกษาสัตวแพทย์ชั้นปีที่ 5 (ชั้นปีสุดท้าย) จาก **Faculty of Veterinary and Animal Science, Hajee Mohammad Danesh Science and Technology University (HSTU)** ประเทศบังคลาเทศ จำนวน 5 คน ได้แก่ **Ms. Ayesha Khatun, Mr. Md Khayrul Basher, Mr. Koushik Mondal, Mr. Md Mesbahul Islam, และ Mr. Mohammad Jakiul Hasan Jihad** ซึ่งได้เดินทางมาเพื่อฝึกงานด้านคลินิกปฏิบัติสัตว์เล็กและสัตว์ใหญ่ ณ โรงพยาบาลสัตว์ คณะสัตวแพทยศาสตร์ ในระหว่างวันที่ 15– 29 พฤศจิกายน 2562 และนอกจากการฝึกงานที่โรงพยาบาลสัตว์แล้ว ทางคณะยังได้จัดตารางการทัศนะศึกษาพิเศษให้แก่นักศึกษาทั้ง 5 ราย เดินทางไปเยี่ยมชมสวนสัตว์ขอนแก่น อำเภอเขาสวนกวางและหมู่บ้านงูจงอาง บ้านโคกสง่า อำเภอน้ำพอง จังหวัดขอนแก่น ซึ่งนักศึกษากลุ่มดังกล่าวนี้ถือว่าเป็นนักศึกษาแลกเปลี่ยนจาก HSTU กลุ่มที่สองที่เดินทางมาฝึกงาน ณ คณะสัตวแพทยศาสตร์ มหาวิทยาลัยขอนแก่นอีกด้วย หลังจากกลุ่มแรกเดินทางมาฝึกงานในช่วงเดือนมีนาคม 2562 โดยคณะคาดหวังเป็นอย่างยิ่งว่าการเดินทางมาฝึกงานในครั้งนี้นอกจากจะช่วยเสริมสร้างประสบการณ์ พร้อมทั้งยกระดับทักษะและความเชี่ยวชาญทางด้านวิชาชีพการสัตวแพทย์ของนักศึกษาแลกเปลี่ยนกลุ่มดังกล่าวให้เพิ่มมากขึ้นแล้วยังจะเป็นการสร้างความร่วมมือทางวิชาการ และแลกเปลี่ยนนักศึกษาและบุคลากรระหว่างคณะกับมหาวิทยาลัยในต่างประเทศให้มีความเข้มแข็งมากขึ้น ซึ่งสอดคล้องกับเป้าหมายของมหาวิทยาลัยขอนแก่นในการเสริมสร้างความเป็นนานาชาติอีกทางหนึ่งอีกด้วย